cyanic-selkie/wikianc huggingface dataset:
นวลพรรณ ล่ำซำ
ทางกีฬา
ในวงการกีฬา นวลพรรณเป็นผู้หญิงคนแรกที่ได้รับการแต่งตั้งให้เป็นผู้จัดการทีมนักกีฬาคนพิการทีมชาติไทย ในชุดที่ลงทำการแข่งขันกีฬาเฟสปิก ครั้งที่ 9 ซึ่งเป็นครั้งสุดท้ายก่อนเปลี่ยนชื่อเป็นเอเชียนพาราเกมส์ จัดที่ประเทศมาเลเซีย วันที่ 25 พฤศจิกายน - 1 ธันวาคม พ.ศ. 2549 ต่อมาในปี พ.ศ. 2558 นวลพรรณเป็นผู้จัดการทีมฟุตบอลหญิงทีมชาติไทย แต่ได้ประกาศลาออกจากการเป็นผู้จัดการทีมเมื่อวันที่ 23 กันยายน พ.ศ. 2558 เนื่องจากทีมฟุตบอลหญิงทีมชาติไทยขาดการดูแลจากสมาคมฟุตบอลแห่งประเทศไทย ในพระบรมราชูปถัมภ์ แต่ต่อมาเมื่อวันที่ 4 ตุลาคม ได้ตัดสินใจที่จะกลับมาทำหน้าที่ผู้จัดการทีมฟุตบอลหญิงทีมชาติไทยอีกครั้ง ปัจจุบันนวลพรรณเป็นประธานสโมสรฟุตบอลการท่าเรือ ในไทยลีก และตั้งแต่ปี พ.ศ. 2564 เป็นผู้จัดการทีมฟุตบอลชายทีมชาติไทยมาจนถึงปัจจุบัน
อะเว็นจด์เซเวนโฟลด์ (อัลบั้ม)
อะเว็นจด์เซเวนโฟลด์ เป็นสตูดิโออัลบั้มชุดที่ 4 ของอะเว็นจด์เซเวนโฟลด์ ออกจำหน่ายเมื่อวันที่ 26 ตุลาคม พ.ศ. 2550 โดยวอร์เนอร์บราเธอร์สเรเคิดส์ อัลบั้มนี้เดิมได้กำหนดการไว้ว่าจะออกจำหน่ายในวันที่ 16 ตุลาคม แต่ได้ถูกเลื่อนไปอีก 2 สัปดาห์ เพื่อที่จะรวมโบนัสและการผลิตให้สมบูรณ์มากยิ่งขึ้น รวมทั้งเบื้องหลังการสร้างแอนิเมชันของมิวสิกวิดีโอเพลง "อะลิตเติลพีซออฟเฮฟเวน" อัลบั้มนี้เข้าสู่อันดับ 4 ในชาร์ตบิลบอร์ด 200 ในวันที่ 23 กันยายน พ.ศ. 2551 อัลบั้มนี้ได้รับรางวัลแผ่นเสียงทองคำ โดยอาร์ไอเอเอ อัลบั้มนี้ยังได้ออกจำหน่ายในรูปแบบแผ่นเสียงไวนิลอีกด้วย อะเว็นจด์เซเวนโฟลด์ได้สนับสนุนการวางจำหน่ายของอัลบั้มด้วยการออกทัวร์ ซึ่งเริ่มในวันก่อนที่จะออกอัลบั้มจนถึงสิ้นปี พ.ศ. 2552
อะเว็นจด์เซเวนโฟลด์ เป็นสตูดิโออัลบั้มเต็มชุดสุดท้ายที่วงทำผลงาน ก่อนการเสียชีวิตของเดอะเรฟ ซึ่งเกิดขึ้นเมื่อวันที่ 28 ธันวาคม พ.ศ. 2552 เพียงสองสัปดาห์ก่อนที่วงจะเริ่มบันทึกเสียงอัลบั้มชุดถัดมา ไนต์แมร์ เสียงร้องของเขาได้ถูกบันทึกลงในเพลงทุกเพลงของอัลบั้ม
แม้ว่าการตอบรับของอัลบั้มนี้จะมีการกล่าวถึงการเปรียบเทียบถึงแนวเพลงอัลบั้มชุดนี้กับชุดที่ผ่าน ๆ มา อะเว็นจด์เซเวนโฟลด์ ก็ได้ชนะในงาน เคอร์แรง! อะวอร์ด ในสาขาอัลบั้มเพลงยอดเยี่ยมในปี พ.ศ. 2551 นอกจากนี้ อัลบั้มนี้ยังได้ถูกจัดโดยเคอร์แรงให้เป็น "666 อัลบั้มที่คุณต้องฟังก่อนตาย" เดือนเมษายน พ.ศ. 2557 อัลบั้มมียอดจำหน่ายกว่า 960,161 แผ่นในสหรัฐอเมริกา
รายชื่อเพลง
เพลงทั้งหมดแต่งโดย อะเว็นจด์เซเวนโฟลด์ ผู้ประพันธ์เพลงที่นอกเหนือจากนี้จะระบุไว้
การเลือกตั้งผู้ว่าราชการกรุงเทพมหานคร พ.ศ. 2535
สถานการณ์ก่อนการเลือกตั้ง
สืบเนื่องจาก การลาออกจากตำแหน่ง ก่อนหมดวาระ ผู้ว่าราชการกรุงเทพมหานคร ของ พลตรี จำลอง ศรีเมือง เพื่อลงสมัครรับเลือกตั้งเป็นสมาชิกสภาผู้แทนราษฎรกรุงเทพมหานคร ใน การเลือกตั้ง มีนาคม 2535 ในส่วนของ พรรคพลังธรรม เมื่อวันที่ 21 มกราคม 2535 จึงเห็นสมควร จัดให้มีการเลือกตั้ง ผู้ว่าราชการกรุงเทพมหานคร เสียใหม่ โดยกำหนดจัดการเลือกตั้ง ในวันที่ 19 เมษายน 2535
ผู้สมัครรับเลือกตั้ง
ในการเลือกตั้งครั้งนี้ มีผู้สมัครลงรับเลือกตั้งทั้งหมด 19 คน ทั้งที่สังกัดพรรคการเมืองและไม่สังกัดพรรคการเมือง โดยมีผู้สมัครที่น่าสนใจ อาทิ :
ผลการเลือกตั้ง
'''ผลการเลือกตั้งผู้ว่าราชการกรุงเทพมหานคร พ.ศ. 2535'''
ปฏิกิริยาหลังจากการเลือกตั้ง
ผลการเลือกตั้ง ปรากฏว่า ร.อ.กฤษฎา จากการสนับสนุนของ พล.ต.จำลอง ที่ก่อนหน้านั้นในการเลือกตั้งทั่วไป พรรคพลังธรรมได้รับการเลือกตั้งอย่างถล่มทลายในพื้นที่กรุงเทพมหานคร ได้รับเลือกตั้งไปด้วยคะแนนเสียง 363,668 คะแนน ได้ดำรงตำแหน่งผู้ว่าราชการกรุงเทพมหานครไป แต่ทว่าการเลือกตั้งครั้งนี้มีผู้มาใช้สิทธิเพียงแค่ร้อยละ 23.02 เท่านั้น ซึ่งนับว่าน้อยมาก
อำเภอคาซีปุระ
อำเภอคาซีปุระ (Ghazipur District) เป็นอำเภอในรัฐอุตตรประเทศของประเทศอินเดีย โดยีสำนักงานอำเภออยู่ที่คาซีปุระ ภูมิภาคคานซีปุระนี้มีชื่อเสียงในเรื่องของการผลิตสเปรย์กลิ่นกุหลาบที่มีกลิ่นเฉพาะของตนอันเรียกว่า "กุหลาบชล" (Gulab Jal) และมีสถานที่ท่องเที่ยวสำคัญคือสุสานของลอร์ดคอร์นวาลเลส นายพลรัฐมนตรีประจำบริติชอินเดีย ผู้เสียชีวิตที่นี่
การเลือกตั้งผู้ว่าราชการกรุงเทพมหานคร พ.ศ. 2535
อ้างอิง
<references group="" responsive="1">
ตำบลแม่นะ
พื้นที่ตำบลแม่นะเป็นพื้นที่ราบลุ่มหุบเขาเป็นส่วนใหญ่ โดยมีจำนวนหมู่บ้าน 9 หมู่บ้านที่อยู่บริเวณหุบเขา ล้อมรอบด้วยภูเขาและป่าไม้ตามธรรมชาติ ระยะทางห่างจากที่ว่าการอำเภอเชียงดาวประมาณ 3–12 กิโลเมตร ส่วนอีก 4 หมู่บ้าน อยู่ห่างจากสำนักงานเทศบาลตำบลแม่นะไปอีก 11–25 กิโลเมตร การเดินทางโดยรถยนต์ส่วนบุคคลหรือรถจักรยานยนต์ ตั้งอยู่บริเวณบนภูเขาที่มีแหล่งน้ำธรรมชาติไหลผ่าน ปัจจุบันประชากรในตำบลแม่นะประกอบด้วยกลุ่มชาติพันธุ์หลายกลุ่มซึ่งมาจากหลายแห่ง เช่น ไทยใหญ่ ลีซอ มูเซอ กะเหรี่ยง และคนพื้นเมือง เพราะตำบลแม่นะเป็นตำบลที่มีเขตติดต่อกับพื้นที่อื่น ๆ หลายแห่ง เช่น อำเภอแม่แตง ตำบลต่าง ๆ ในอำเภอเชียงดาว เป็นต้น สภาพสังคมมีโรงเรียนทั้งหมดหกแห่งและมีโรงพยาบาลส่งเสริมสุขภาพตำบลสองแห่ง
การแบ่งเขตการปกครอง
ตำบลแม่นะแบ่งออกเป็น 13 หมู่บ้าน ได้แก่
เขตการปกครองท้องถิ่น
พื้นที่ทั้งตำบลบริหารโดยเทศบาลตำบลแม่นะ
ชารอน สโตน
ประวัติ
ชารอน สโตน เกิดและเติบโตที่ มีดวิลล์ เมืองเล็ก ๆ ในเพนน์ซิลวาเนีย พ่อของเธอทำงานในโรงงาน และแม่ของเธอเป็นแม่บ้าน เธอเป็นลูกคนที่ 2 ใน 4 คน ชารอนเรียนที่โรงเรียนมัธยมปลายที่เซเกอร์ทาวน์ เพนน์ซิลวาเนีย เข้าศึกษาต่อที่มหาวิทยาลัยเอ็ดดิโบโร ของเพนน์ซิลวาเนีย และเมื่อเธอจบการศึกษาในสาขาการวรรณศิลป์ พออายุได้ 17 ปี ได้ชนะการประกวดมิสเพนน์ซิลวาเนีย บิวตี้ คอนเทสต์ เธอทำงานพาร์ทไทม์ที่เคาท์เตอร์ร้านแม็คโดนัล ต่อมาเธอก้าวสู่อาชีพนางแบบและมีผลงานทั้งรายการโทรทัศน์ และงานโฆษณา ในปี 1980 เธอก็ได้แสดงใน Woody Allen's Stardust Memories
ในปี 1984 แต่งงานกับ ไมเคิล กรีนเบิร์ก โปรดิวเซอร์ จาก MacGyver แต่ก็ต้องหย่าร้างกันในอีก 2 ปีต่อมา จนเธอได้แสดงในภาพยนตร์เรื่อง Total Recall ในปี 1990 ร่วมกับอาร์โนลด์ ชวาสเนกเกอร์ จนเธอแสดงในภาพยนตร์เรื่อง Basic Instinct ในปี 1992 กับไมเคิล ดักลาส
เธอเคยได้รับการเสนอชื่อเข้าชิงรางวัลลูกโลกทองคำ ในฐานะนักแสดงหญิงยอดเยี่ยม หลายครั้ง เช่น The Specialist (1994) กับซิลเวสเตอร์ สตอลโลน และเรื่อง The Quick and the Dead (1995) กับจีน ฮอกแมน เธอประสบความสำเร็จจากการแสดงในภาพยนตร์เรื่อง Casino (1995) ที่แสดงกับโรเบิร์ต เดอนีโร และยังได้รับการเสนอชื่อเข้าชิงรางวัลออสการ์อีกด้วย หลังจากนั้นเธอก็มีผลงานแสดงภาพยนตร์อีก 2-3 เรื่อง ต่อมาเธอแต่งงานกับ บรรณาธิการหนังสือพิมพ์ที่ชื่อฟิล บรอนสเตน เธอมีลูกชาย คือโรน โจเซฟ
ปี 2020 ขารอน สโตน ได้แสดงใน แรทเช็ด จิตอำมหิต​
อ้างอิง
1958
วิวัฒน์ มิลินทจินดา
วิวัฒน์ มิลินทจินดา (พ.ศ. 2466 – พ.ศ. 2546) เป็นนักกีฬาฟุตบอลทีมชาติไทยผู้เข้าแข่งขันกีฬาฟุตบอลในโอลิมปิกฤดูร้อน 1956 ที่เมลเบิร์น ประเทศออสเตรเลีย โดยเป็นหนึ่งในชุดประวัติศาสตร์ของทีมชาติไทย ที่เข้าแข่งกีฬาฟุตบอลในโอลิมปิกได้เป็นครั้งแรก ที่ซึ่งเขารับตำแหน่งเป็นหัวหน้าทีม  และวิวัฒน์เป็นบิดาของ วรายุฑ มิลินทจินดา ที่เกิดกับนางดารา มิลินทจินดา ซึ่งเป็นภรรยาของวิวัฒน์เอง
ทั้งนี้ วิวัฒน์ ยังเคยเข้าแข่งฟุตบอลประเพณีจุฬาฯ-ธรรมศาสตร์ในฐานะตัวแทนจากมหาวิทยาลัยธรรมศาสตร์
อนุสรณ์รำลึก
เดือนธันวาคม พ.ศ. 2546 วรายุฑ มิลินทจินดา ผู้เป็นบุตรชายคนโตของวิวัฒน์ ได้มอบสิ่งของจากบิดาให้แก่สมาคมประวัติศาสตร์ฟุตบอลแห่งประเทศไทย อันประกอบด้วย บัตรประจำตัวนักฟุตบอลโอลิมปิก ค.ศ. 1956, ตราติดเสื้อเบลเซอร์นักฟุตบอลทีมชาติไทยชุดเมลเบิร์น พ.ศ. 2499 และบันทึกความทรงจำ "ครั้งหนึ่งข้าพเจ้าไปเตะลูกหนังที่โอลิมปิก" จำนวน 4 แผ่น สำหรับการจัดแสดง ณ พิพิธภัณฑ์คณะฟุตบอลแห่งสยาม พระตำหนักทับแก้ว พระราชวังสนามจันทร์ จังหวัดนครปฐม โดยได้รับการยกย่องเป็นสิ่งของที่ทรงคุณค่าต่อวงการฟุตบอลในประเทศไทย
เซบกา
เซบกา (อักษรโรมัน: Sebka, จาก شبكة) เป็นคำเรียกรูปแบบหนึ่งของแม่ลายที่ใช้ในสถาปัตยกรรมอิสลามมัวร์ และ มูเดญัร
แม่ลายรูปสี่เหลี่ยมขนมเปียกปูนไขว้กันหลายแบบปรากฏอยู่ทั่วไปตามพื้นผิวของหออะษาน และองค์ประกอบทางสถาปัตยกรรมอื่น ๆ ในโมร็อกโกกับอัลอันดูลัส ในสมัยอัลโมฮัด (ศตวรรษที่ 12-13) แม่ลายนี้ได้แพร่กระจายไปสู่การตกแต่งวิธีอื่น ๆ เช่น งานสตักโกบนผนังของหลายอาคารในสถาปัตยกรรมยุคมารีนิด และ นัสริด ก่อนจะกลายมาเป็นองค์ประกอบสำคัญของสถาปัตยกรรมอิสลามตะวันตก หลายครั้งควบคู่ประกอบกับองค์ประกอบของลายอาหรับ
George Marçais นักวิชาการสมัยศตวรรษที่ 20 คนสำคัญ ที่ชำนาญการเรื่องสถาปัตยกรรมของภูมิภาคนี้ ระบุว่าแม่ลายนี้มีที่มาจากส่วนโค้งไขว้ที่สลับซับซ้อนในส่วนต่อขยายยุคศตวรรษที่ 10 ของมัสยิดใหญ่กอร์โดบา โดย คาลิฟ อัลฮักกัมที่สอง ซึ่งถูกนำมาย่อส่วนและยืดออกเป็นลายคล้ายตาข่ายที่ต่อเนื่องกันไป สามารถนำมาใช้ปกคลุมพื้นผิวได้ แม่ลายนี้ยังมีรูปแบบลักษณะที่หลากหลาย หนึ่งในรูปแบบที่พบทั่วไปเรียกว่า darj wa ktaf ("บันไดกับไหล่") ของช่างศิลป์ชาวโมร็อกโก ใช้การสลับเส้นตรงกับเส้นโค้งมาไขว้กันบนแกนที่สมมาตรกัน เกิดเป็นแม่ลายที่ดูคล้ายกับ fleur-de-lis หรือรูปคล้ายพัลเมทท์
วัดไพศาลี
วัดไพศาลี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกเดื่อ อำเภอไพศาลี จังหวัดนครสวรรค์ ที่ดินที่ตั้งวัดมีเนื้อที่ 15 ไร่ 3 งาน โฉนดที่ดิน เลขที่ 9126 ที่ธรณีสงฆ์ จำนวน 5 แปลง เนื้อที่ 7 ไร่ 2 งาน โฉนดที่ดิน เลขที่ 9138, 14788, 9133, 9472 ปัจจุบันมีพระครูนิทัศน์ปัญญาวุธ เป็นเจ้าอาวาส
วัดไพศาลีตั้งวัดเมื่อวันที่ 11 มิถุนายน พ.ศ. 2527 ผู้ร่วมสร้างวัดประกอบด้วย พ่อกอบกับแม่ผัน นามโสวรรณ พ่อคงบัวรอด พ่อใหญ่ตรีจันทร์ พ่อเกริกกับแม่เงิน บัวจันทร์ แม่พรมบัวรอด พ่อเลียบกับแม่ขาว พลอยสวรรค์ พ่อเหลือบ แม่สายมิ่งขวัญ นายบุญชูกับนางเชิญ นามโสวรรณ และผู้ใหญ่กองรุ่งเรืองศรี ได้ร่วมกันปรึกษาหารือร่วมกันดำเนินการก่อสร้างวัดโดยการซื้อที่ดินของ นายปล้อง ขวัญพุทโธ 5 ไร่ และนายปล้อง บริจาคให้อีก 1 ไร่ รวมเป็น 6 ไร่ ได้สร้างเสนาสนะจนพระภิกษุ สามเณร สามารถอยู่จำพรรษาได้ ได้รับพระราชทานวิสุงคามสีมาเมื่อวันที่ 25 สิงหาคม พ.ศ. 2541 เขตวิสุงคามสีมา กว้าง 5 เมตร ยาว 20 เมตร
อาคารและเสนาสนะที่สำคัญ ได้แก่ อุโบสถ กว้าง 20 เมตร ยาว 40 เมตร สร้างเมื่อ พ.ศ. 2544 เป็นอาคารคอนกรีตเสริมเหล็ก วิหาร กว้าง 6. 10 เมตร ยาว 6.10 เมตร สร้างเมื่อ พ.ศ. 2552 ศาลาการเปรียญ กว้าง 20 เมตร ยาว 30 เมตร คอนกรีตเสริมเหล็ก กุฏิสงฆ์ จำนวน 14 หลัง เป็นอาคารไม้ 10 หลัง อาคารคอนกรีตเสริมเหล็ก 4 หลัง เป็นอาคารคอนกรีตเสริมเหล็ก ศาลาอเนกประสงค์ กว้าง 9 เมตร ยาว 17 เมตร สร้างเมื่อ พ.ศ. 2548 หอระฆัง 1 หลัง โรงครัว 1 หลัง เรือนเก็บพัสดุ 1 หลัง และเรือนรับรอง 2 หลัง
Tabernaemontana orientalis
พุดกังหัน ชื่อวิทยาศาสตร์ : Tabernaemontana orientalis R.Br. ชื่อสามัญ : Pinwheel Jasmine วงศ์ : APOCYNACEAE วงศ์ย่อย : Rauvolfioideae สกุล : Tabernaemontana ลักษณะทางพฤกษศาสตร์ ลำต้น	ไม้พุ่ม สูงตั้งแต่ 30-150 เซนติเมตร ลำต้นมีน้ำยางสีขาว ใบ	ใบออกตรงข้าม แผ่นใบเป็นรูปหอกหัวกลับ สีเขียวเข้ม มันเงา ใบกว้าง 2-5 เซนติเมตร ยาว 2-10 เซนติเมตร ปลายใบยื่นเป็นติ่งแหลม ฐานใบแคบแหลม ขอบใบเรียบ ไม่มีหูใบ ใบมีน้ำยางสีขาว ดอก	ดอกช่อสีขาว กลีบเลี้ยงเชื่อมติดกัน กลีบดอก 5 กลีบโคนเชื่อมติดกันเป็นหลอดรูปทรงกระบอกสีขาว ยาว 1.5-2.5 เกสรเพศผู้ 5 อัน ก้านชูบอับเรณูเชื่อมติดกันบนหลอดของกลีบดอก อับเรณูแยกจากกัน หลอดของกลีบดอกยาวประมาณ 2 เซนติเมตร เกสรเพศเมียมีก้านยาวประมาณ 1 เซนติเมตร มี 2 คาร์เพล รังไข่อยู่กึ่งกลาง ถิ่นกำเนิดและการกระจายพันธุ์ : ถิ่นกำเนิดในประเทศไทย พบกระจายในเขตร้อน ออกดอกตลอดปี ประโยชน์ : นิยมปลูกเป็นไม้ประดับ ดอกตูมนำมาร้อยมาลัย เป็นพืชที่มีคุณค่าทางเศรษฐกิจ
เทศบาลเมืองบางคูรัด
เทศบาลเมืองบางคูรัด เป็นหน่วยการปกครองส่วนท้องถิ่นระดับเทศบาลเมืองในจังหวัดนนทบุรี มีพื้นที่ครอบคลุมตำบลบางคูรัดในอำเภอบางบัวทองทั้งตำบล เดิมมีฐานะเป็นองค์การบริหารส่วนตำบลบางคูรัด ต่อมาได้รับการจัดตั้งเป็นเทศบาลเมืองเมื่อวันที่ 2 มกราคม พ.ศ. 2562
ประชากร
มีพื้นที่ 19.7 ตารางกิโลเมตร ประชากร 39,136 คน ปีงบประมาณ พ.ศ. 2560
การแบ่งเขตการปกครอง
ปัจจุบันเทศบาลเมืองบางคูรัดยังไม่มีการแบ่งเขตย่อยโดยตรง ส่วนตำบลบางคูรัดแบ่งออกเป็นหมู่บ้านรวม 10 หมู่บ้าน ได้แก่
ปราชญา เรืองโรจน์
ปราชญา เรืองโรจน์ ชื่อเล่น สิงโต (เกิด 28 กรกฎาคม พ.ศ. 2537) เป็นนักแสดงชายชาวไทย เริ่มเข้าสู่วงการบันเทิงโดยการเป็นนักแสดงนำใน SOTUS The Series พี่ว้ากตัวร้ายกับนายปีหนึ่ง คู่กับ พีรวัส แสงโพธิรัตน์
ประวัติ
ปราชญา เรืองโรจน์ ชื่อเดิม ปราชญา ชีวนรสุชากุล, กัน ชีวนรสุชากุล ชื่อเล่น สิงโต เกิดเมื่อวันที่ 28 กรกฎาคม พ.ศ. 2537 จบการศึกษาระดับประถมศึกษาจากโรงเรียนภารตวิทยาลัย ระดับมัธยมศึกษาในแผนการเรียน วิทย์ - คณิตจากโรงเรียนสวนกุหลาบวิทยาลัย และเข้าศึกษาต่อในระดับอุดมศึกษาที่คณะเศรษฐศาสตร์ มหาวิทยาลัยเกษตรศาสตร์ ภาควิชาเศรษฐศาสตร์เกษตรและทรัพยากร ต่อมาสิงโตได้ย้ายมาเรียนที่คณะนิเทศศาสตร์ มหาวิทยาลัยกรุงเทพ สาขาวิทยุกระจายเสียง วิทยุโทรทัศน์ และการผลิตสื่อสตรีมมิ่ง
นิวต์หงอนใหญ่
นิวต์หงอนใหญ่ หรือ นิวต์หงอนเหนือ (Great crested newt, Northern crested newt; ) เป็นซาลาแมนเดอร์จำพวกนิวต์ชนิดหนึ่ง จำพวกซาลาแมนเดอร์หางใบพาย
เป็นซาลาแมนเดอร์ที่คงรูปร่างความเป็นวัยอ่อนไว้เมื่อเข้าสู่วัยเจริญพันธุ์แล้วก็ตาม จัดเป็นซาลาแมนเดอร์หรือนิวต์อีกชนิดหนึ่งที่มีสีสันสดใส แลดูสวยงาม โดยปกติมีลำตัวสีเทาเข้ม มีลายกระกระจายสีดำ บางครั้งบนจุดสีเหลืองหรือส้มไปจนสีเงินที่หางด้วย มีจุดเด่น คือ มีแผ่นครีบเหมือนหงอนตั้งแต่ส่วนหัวไปจรดหาง
เมื่อถึงฤดูผสมพันธุ์ ตัวผู้จะมารวมตัวกันเป็นกลุ่มในบริเวณแหล่งน้ำที่อาศัยแล้วกำหนดพื้นที่ของตนเองขึ้นมาและป้องกันพื้นที่ไว้จากตัวผู้ตัวอื่นด้วยการแสดงท่าทางและการต่อสู้ นิวต์ตัวเมียที่เคลื่อนย้ายไปตามพื้นที่แต่ละแห่งได้รับการต้อนรับจากตัวผู้ที่เป็นเจ้าของพื้นที่ด้วยการแสดงท่าทาง เช่น แผ่กางครีบหลัง หรือครีบหาง แสดงสีสันที่สดใสตามลำตัว เป็นต้น ในขณะที่ตัวเมียก็จะมีแถบสีส้มเล็ก ๆ คาดที่โคนหาง วางไข่ในน้ำประมาณครั้งละ 200 ฟอง
พบกระจายพันธุ์ในป่าแถบเทือกเขาแอลป์ ในทวีปยุโรป และบริเวณรอบ ๆ ทะเลดำ ชอบอาศัยในที่ชื้นแฉะและบริเวณที่มีมอสส์ขึ้น
รอยัลเพนส์
ฟิวเออร์สไตน์รับบทเป็น แฮงค์ ลอว์สัน แพทย์ประจำห้องฉุกเฉินของโรงพยาบาลใหญ่ในนิวยอร์ก ที่ถูกไล่ออกจากงานเนื่องจากตัดสินใจทำการช่วยชีวิตเด็กข้างถนนที่ประสบอุบัติเหตุ แทนที่จะช่วยชีวิตผู้บริหารโรงพยาบาลที่ถูกส่งเข้าห้องฉุกเฉินในเวลาเดียวกัน แฮงค์ปลีกตัวไปพักผ่อนในย่านแฮมป์ตัน ชุมชนบ้านพักตากอากาศของผู้มีอันจะกิน ทางตะวันออกของลองไอแลนด์ รัฐนิวยอร์ก พร้อมกับ เอแวน ลอว์สัน (รับบทโดย พอโล คอนสแตนโซ) น้องชายนักบัญชี ทั้งคู่ตัดสินใจเริ่มธุรกิจ "แพทย์ตามสั่ง" หรือบริการการแพทย์ส่วนตัว (concierge medicine) โดยมี ดีเวีย (รับบทโดย เรชมา เศรษฐี) นักเทคนิคการแพทย์เชื้อสายอินเดีย เป็นผู้ช่วยแพทย์ ในขณะเดียวกันแฮงค์ก็ได้พบรักกับ จิล (รับบทโดย จิล ฟลินต์) ผู้บริหารโรงพยาบาลท้องถิ่นที่มีอุดมการณ์ที่จะตั้งคลินิกรักษาโรคให้กับชุมชนโดยไม่ต้องเสียค่าใช้จ่าย
เจทีบีซี
บริษัทแพร่สัญญาณจุงอังทงยาง หรือชื่อทางการค้า เจทีบีซี (JTBC, ย่อมาจาก Joongang Tongyang Broadcasting Company; 제이티비씨) เป็นเครือข่ายโทรทัศน์แบบเสียค่ารับชมของเกาหลีใต้ โดยมีบริษัทจุงอังโฮลดิงส์ จำกัด เป็นผู้ถือหุ้นรายใหญ่ร้อยละ 25% ก่อตั้งขึ้นเมื่อวันที่ 21 มีนาคม ค.ศ. 2011 นำเสนอความบันเทิงทั่วไป ซีรีส์โทรทัศน์ รายการวาไรตี และรายการข่าว
เจทีบีซี เป็นหนึ่งในสี่เครือข่ายเคเบิลทีวีของเกาหลีใต้ ควบคู่ไปกับแชนแนลเอของทงอาอิลโพ, ทีวีโชซ็อนของโชซ็อนอิลโพ และเอ็มบีเอ็นของเมอิลกย็องเช    ใน ค.ศ. 2019 เจทีบีซีได้รับรางวัลโทรทัศน์เอเชีย สาขาเครือข่ายเคเบิลและดาวเทียมแห่งปี
อุทาดะฮิคารุซิงเกิลคอลเลกชัน ชุดที่ 2
อุทาดะฮิคารุซิงเกิลคอลเลกชัน ชุดที่ 2 (Utada Hikaru Single Collection Vol.2) เป็นอัลบั้มรวมเพลงยอดนิยมชุดที่ 2 ของฮิคารุ อุทาดะ
วังอากา ข่าน
วังอากา ข่าน (Aga Khan Palace) เป็นโบราณสถานในเมืองปูเณ รัฐมหาราษฏระ ประเทศอินเดีย สร้างขึ้นโดยสุลต่านมูฮัมเหม็ด ชาห์ อากา ข่านที่สาม วังนี้สร้างขึ้นในเชิงการบริจาคโดยผู้นำทางจิตวิญญาณของมุสลิมนิซารี อิสไมลี ผู้ต้องการช่วยเหลือคนยากจนในปูเนซึ่งในขณะนั้นอยู่ในภาวะทุพิกขภัยอย่างหนัก
วังอากาข่านมีขนาดใหญ่ และมีความเกี่ยวพันอย่างมากกับขบวนการเอกราชอินเดียเนื่องจากวังนี้เคยถูกใช้จำคุกมหาตมะ คานธี, กัสตุรพะ คานธี ภรรยา, มหาเทว เทไส และ สาโรชินี ไนฑู เลขาธิการส่วนตัว และเป็นที่ซึ่งกัสตุรพะ คานธี ภรรยาของมหาตมะ คานธี และ มหาเทว เทไส เลขาธิการส่วนตัวของเขาเสียชีวิต ในปี 2003 กรมสำรวจโบราณคดีอินเดีย (ASI) ได้ประกาศให้อาคารนี้เป็นสมบัติซึ่งมีความสำคัญยิ่งของชาติ
พืดน้ำแข็ง
พืดน้ำแข็ง (Ice sheet) หรือเรียกอีกอย่างว่าธารน้ำแข็งภาคพื้นทวีป (continental glacier) เป็นมวลของธารน้ำแข็งที่ปกคลุมภูมิประเทศโดยรอบและมีขนาดมากกว่า 50,000 ตารางกิโลเมตร ปัจจุบันพืดน้ำแข็งสามารถพบได้เพียงในกรีนแลนด์และแอนตาร์กติกา ช่วงยุคน้ำแข็งยุคสุดท้ายในยุคน้ำแข็งใหญ่สุดครั้งสุดท้ายพืดน้ำแข็งลอเรนไทด์ได้ปกคลุมพื้นที่จำนวนมากของทวีปอเมริกาเหนือ พืดน้ำแข็งไวช์เซเลียนปกคลุมทางเหนือของทวีปยุโรปและพืดน้ำแข็งปาตาโกเนียปกคลุมทางใต้ของทวีปอเมริกาใต้
พืดน้ำแข็งนั้นมีขนาดใหญ่กว่าหิ้งน้ำแข็งและธารน้ำแข็งแบบแอลป์ มวลของน้ำแข็งที่ปกคลุมพื้นที่น้อยกว่า 50,000 ตารางกิโลเมตรเรียกว่าครอบน้ำแข็ง
ถึงแม้ว่าผิวหน้าของพืดน้ำแข็งจะหนาวและเย็นแต่บริเวณฐานจะอุ่นเนื่องจากความร้อนใต้พิภพ ในสถานที่ ๆ ทำให้น้ำแข็งด้านล่างละลายจากนั้นก็จะค่อย ๆ พาน้ำแข็งไหลไปเร็วกว่าบริเวณอื่นจะเรียกว่าภูมิภาคน้ำแข็งไหล (Ice stream)
ปัจจุบันพืดน้ำแข็งบริเวณขั่วโลกนั้นยังถือว่ามีอายุน้อยมาก พืดน้ำแข็งแอนตาร์กติกก่อตัวขึ้นครั้งแรกจากทุ่งน้ำแข็งขนาดเล็กในช่วงต้นสมันโอลิโกซีนจากนั้นก็เพิ่มขนาดและลดลงหลายครั้งจนถึงสมัยพลิโอซีนพืดน้ำแข็งก็คลอบคลุมพื้นที่ทั้งหมดของแอนตาร์กติกา พืดน้ำแข็งกรีนแลนด์นั้นไม่ได้ขยายตัวเลยจนถึงปลายสมัยพลิโอซีนแต่หลังจากนั้นก็พัฒนาตัวอย่างรวดเร็วในช่วงที่ธารน้ำแข็งปกคลุมทวีป ทำให้พืดน้ำแข็งกรีนแลนด์ที่เกิดแบบรวดเร็วและเฉียบผลันสามารถเก็บรักษาซากดึกดำบรรพ์ของพืชที่งอกบนเกาะได้ดีกว่าพืดน้ำแข็งแอนตาร์กติกที่ค่อย ๆ ก่อตัวอย่างช้า ๆ
พืดน้ำแข็งแอนตาร์กติก
พืดน้ำแข็งแอนตาร์กติกเป็นพืดน้ำแข็งมวลเดียวที่ใหญ่ที่สุดในโลก ครอบคลุมพื้นที่ 14 ล้านตารางกิโลเมตรและมีน้ำแข็งประมาณ 30 ล้านลูกบาศก์กิโลเมตร มวลน้ำแข็ง 90% ของโลกอยู่ในแอนตาร์กติกา ซึ่งหากน้ำแข็งละลายหมดจะทำให้ระดับน้ำทะเลสูงขึ้นประมาณ 58 เมตร แนวโน้มค่าเฉลี่ยของอุณหภูมิพื้นผิวทวีปแอนตาร์กติกาเป็นค่าบวกและมีนัยสำคัญที่ > 0.05 ° C ในรอบทศวรรษตั้งแต่ พ.ศ. 2500
พืดน้ำแข็งแอนตาร์กติกถูกแบ่งเป็นสองส่วนโดยเทือกเขาทรานส์แอนตาร์กติก 2 ส่วนนี้มีขนาดไม่เท่ากันฝั่งตะวันออกจะมีขนาดใหญ่กว่าฝั่งตะวันตก พืดน้ำแข็งแอนตาร์กติกตะวันออกนั้นอยู่บนพื้นดินเป็นส่วนใหญ่แต่ฐานของพืดน้ำแข็งแอนตาร์กติกตะวันตกบางส่วนนั้นอยู่ต่ำกว่าระดับน้ำทะเลประมาณ 2,500 เมตรซึ่งหากไม่มีน้ำแข็งบริเวณนี้แล้วมันจะกลายเป็นก้นทะเลแทน ด้วยลักษณะนี้ทำให้ฝั่งตะวันตกถูกจัดให้อยู่ในกลุ่มพืดน้ำแข็งที่มีฐานใต้ทะเลหรือก็คือมีฐานอยู่ใต้น้ำและมีขอบเป็นหิ้งน้ำแข็งที่ลอยอยู่บนน้ำ พืดน้ำแข็งแอนตาร์กติกตะวันตกนั้นมีชายแดนคือหิ้งน้ำแข็งรอสส์ หิ้งน้ำแข็งฟิวช์เนอร์-โรนและธารน้ำแข็งต่าง ๆ ที่ไหลลงทะเลอามุนเซน
พืดน้ำแข็งกรีนแลนด์
พืดน้ำแข็งกรีนแลนด์ครอบคลุมพื้นประมาณ 82% ของเกาะกรีนแลนด์ ซึ่งหากน้ำแข็งละลายหมดจะทำให้ระดับน้ำทะเลสูงขึ้นประมาณ 7.2 เมตร มีการประเมินว่ามีอัตราการละลายมากสุดประมาณ 239 ลูกบาศก์กิโลเมตรต่อปี ค่าการประเมินนี้มาจากจีอาร์เอซีอีของนาซาที่ปล่อยใน พ.ศ. 2545 ตามรายงานของบีบีซีเดือนสิงหาคม พ.ศ. 2549
สาธารณรัฐมาซิโดเนียในพาราลิมปิกฤดูร้อน 2016
ประเทศมาซิโดเนีย เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติมาซิโดเนียเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 2 คนใน 1 ชนิดกีฬา
ยิงปืน
ผลการแข่งขันดังนี้  :
ศุภณัฏฐ์ เหมือนตา
ศุภณัฏฐ์ เหมือนตา (ชื่อเล่น: แบงค์; เกิด 2 สิงหาคม พ.ศ. 2545) เป็นนักฟุตบอลชาวไทย ปัจจุบันเล่นในตำแหน่งกองหน้าให้แก่ [[สโมสรฟุตบอล OH Leuven| OH Leuven ]]และทีมชาติไทย
ศุภณัฏฐ์ เป็นน้องชายของ สุภโชค สารชาติ ซึ่งเป็นนักฟุตบอลที่เล่นให้กับ บุรีรัมย์ ยูไนเต็ด เช่นเดียวกัน โดยสุภโชคลงเล่นในตำแหน่งกองกลางตัวรุก และเขายังมีน้องชายอีกคนชื่อ โชติกะ เหมือนตา ซึ่งเป็นนักฟุตบอลที่เล่นตำแหน่งกองหลังให้กับบุรีรัมย์ด้วยเช่นกัน ศุภณัฏฐ์ใช้นามสกุลของบิดา ในขณะที่สุภโชคใช้นามสกุลของมารดา
ศุภณัฏฐ์ มีชื่อเป็น 1 ใน 60 ผู้เล่นดาวรุ่งพุ่งเกินร้อยน่าจับตาจากทั่วโลก (Next Generation 2019) จากการคัดเลือกของ The Guardian สื่อดังในประเทศอังกฤษ
ฤดูกาล 2561
ศุภณัฏฐ์เป็นเจ้าของสถิติถึง 2 รายการ คือ นักเตะอายุน้อยที่สุดที่ได้ลงเล่นในไทยลีกด้วยวัยเพียง 15 ปี 8 เดือน 22 วันในนัดที่บุรีรัมย์ ยูไนเต็ด ชนะ นครราชสีมา มาสด้า เอฟซี 2–1 เมื่อวันที่ 26 เมษายน พ.ศ. 2561 และเป็นนักเตะอายุน้อยที่สุดที่ทำประตูในไทยลีกด้วยวัย 15 ปี 9 เดือน 25 วันในนัดที่บุรีรัมย์ ยูไนเต็ด เปิดบ้านเอาชนะ แอร์ฟอร์ซ เซ็นทรัล เอฟซี 5–0 เมื่อวันอาทิตย์ที่ 26 พฤษภาคม พ.ศ. 2561 ซึ่งสถิติทั้งสองเดิมเป็นของ เอกนิษฐ์ ปัญญา ผู้เล่นจาก เชียงราย ยูไนเต็ด
ฤดูกาล 2562
ในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร ศุภณัฏฐ์ลงเล่นเป็นตัวสำรองในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ ต่อมาในวันที่ 13 มีนาคม พ.ศ. 2562 ศุภณัฏฐ์ลงเล่นในเกมเอเอฟซีแชมเปียนส์ลีก กลุ่ม G นัดที่บุรีรัมย์เปิดบ้านเอาชนะช็อนบุกฮุนไดมอเตอส์ สโมสรจากเกาหลีใต้ ไปได้ 1–0 ทำให้เขากลายเป็นผู้เล่นอายุน้อยที่สุดของสโมสรและเป็นผู้เล่นอายุน้อยอันดับที่ 5 ที่ลงเล่นในการแข่งขันระดับทวีปนี้ ต่อมาในวันที่ 9 เมษายน พ.ศ. 2562 เอเอฟซีแชมเปียนส์ลีก กลุ่ม G ศุภณัฏฐ์ทำหนึ่งประตูในนัดที่บุรีรัมย์เปิดบ้านพ่ายแพ้ต่อเป่ย์จิงกั๋วอัน 1–3 ทำให้เขาเป็นผู้เล่นอายุน้อยที่สุดที่สามารถทำประตูในการแข่งขันระดับทวีปนี้ได้ ต่อมาในวันที่ 11 พฤษภาคม พ.ศ. 2562 ศุภณัฏฐ์ทำประตูแรกในลีกในนัดที่บุรีรัมย์เปิดบ้านเอาชนะนครราชสีมาไปได้ 2–0 ต่อมาในวันที่ 12 มิถุนายน พ.ศ. 2562 ศุภณัฏฐ์ทำประตูที่ 2 ในลีก ช่วยให้บุรีรัมย์เปิดบ้านเอาชนะพีทีที ระยอง ไปได้ 5–0 ต่อมาในวันที่ 22 มิถุนายน พ.ศ. 2562 ศุภณัฏฐ์ทำประตูที่ 3 ในลีก ช่วยให้บุรีรัมย์เปิดบ้านเอาชนะเชียงใหม่ไปได้ 4–0
ในวันที่ 27 กรกฎาคม พ.ศ. 2562 ศุภณัฏฐ์ทำสองประตูช่วยให้บุรีรัมย์บุกไปเอาชนะสมุทรปราการ ซิตี้ ที่สนามกกท. บางพลี 4–1 ต่อมาในวันที่ 4 สิงหาคม พ.ศ. 2562 ศุภณัฏฐ์ทำประตูที่ 6 ในลีกด้วยลูกโหม่ง เป็นประตูชัยทำให้บุรีรัมย์บุกไปเอาชนะพีทีที ระยอง ที่พีทีทีสเตเดียม 1–0 กลับขึ้นเป็นจ่าฝูงไทยลีกได้สำเร็จ ต่อมาในวันที่ 7 สิงหาคม พ.ศ. 2562 ช้าง เอฟเอคัพ รอบ 8 ทีมสุดท้าย บุรีรัมย์บุกไปตามตีเสมอตราด 2–2 ทั้งที่ถูกนำก่อน 0–2 ทำให้ต้องตัดสินด้วยการยิงลูกโทษ ซึ่งศุภณัฏฐ์เป็นผู้ยิงคนที่สาม และเขาก็ยิงเข้าไปได้ สุดท้าย บุรีรัมย์สามารถเอาชนะตราดในการยิงลูกโทษไปได้ 5–4 ผ่านเข้าสู่รอบรองชนะเลิศได้สำเร็จ ต่อมาในวันที่ 17 สิงหาคม พ.ศ. 2562 ศุภณัฏฐ์ทำประตูที่ 7 ในลีก ช่วยให้บุรีรัมย์เปิดบ้านเอาชนะราชบุรี มิตรผล ไปได้ 6–0 ต่อมาในวันที่ 14 กันยายน พ.ศ. 2562 ศุภณัฏฐ์ทำประตูที่ 8 ในลีก โดยเป็นประตูตีไข่แตก ในนัดที่ บุรีรัมย์ พ่ายแพ้ เมืองทอง ยูไนเต็ด ที่เอสซีจีสเตเดียม 1–3 ต่อมาในวันที่ 28 กันยายน พ.ศ. 2562 โตโยต้า ลีกคัพ รอบชิงชนะเลิศ บุรีรัมย์พบกับ พีที ประจวบ ที่เอสซีจีสเตเดียมในจังหวัดนนทบุรี ผลจบลงด้วยการเสมอ 1–1 ในเวลา 120 นาที ต้องตัดสินด้วยการยิงลูกโทษ ศุภณัฏฐ์ เป็นคนยิงคนที่ 3 แต่เขายิงไปติดเซฟของ ณัฐพงษ์ ขจรมาลี ผู้รักษาประตูของประจวบ สุดท้าย บุรีรัมย์พ่ายแพ้ประจวบในช่วงลูกโทษ 7–8 ผลประตูรวม 8–9 พลาดโอกาสคว้าแชมป์ โตโยต้า ลีกคัพ อย่างน่าเสียดาย
ในเดือนตุลาคม พ.ศ. 2562 ศุภณัฏฐ์ มีชื่อติด 1 ใน 60 ผู้เล่นดาวรุ่งน่าจับตามองประจำปี จัดอันดับโดยเดอะการ์เดียน ต่อมาในวันที่ 8 พฤศจิกายน พ.ศ. 2562 ศุภณัฏฐ์ได้รับรางวัลนักเตะดาวรุ่งยอดเยี่ยมแห่งอาเซียน ในงาน AFF Awards 2019 ต่อมาในเดือนธันวาคม พ.ศ. 2562 ศุภณัฏฐ์ มีชื่อติด 1 ใน 6 ผู้เล่นดาวรุ่งที่น่าจับตามองในเอเอฟซีแชมเปียนส์ลีก 2019
ฤดูกาล 2563–64
วันที่ 9 กันยายน พ.ศ. 2563 ในงานแถลงข่าว "สานพลังบอลไทยไปเลสเตอร์ซิตี" มีการเปิดเผยว่า ศุภณัฏฐ์ ร่วมกับเพื่อนร่วมทีมอีกสองคน ได้แก่ สุภโชค สารชาติ และศุภชัย ใจเด็ด จะได้ไปทดสอบฝีเท้ากับเลสเตอร์ซิตีในอังกฤษหลังจบฤดูกาล 2563–2564 (อย่างไรก็ตาม โครงการทดสอบฝีเท้านี้ได้เลื่อนไปเป็นหลังจบฤดูกาล 2564–65 เนื่องจากการระบาดทั่วของโควิด-19) ต่อมาในวันที่ 2 มีนาคม พ.ศ. 2564 ศุภณัฏฐ์ทำประตูแรกในไทยลีก ฤดูกาล 2563–64 ช่วยให้ทีมเปิดบ้านเอาชนะตราด 2–0 ต่อมาในวันที่ 10 มีนาคม พ.ศ. 2564 เขาทำประตูที่ 2 ในลีก ช่วยให้ทีมเปิดบ้านเอาชนะสุโขทัย 3–0
ฤดูกาล 2564–65
วันที่ 11 กันยายน พ.ศ. 2564 ศุภณัฏฐ์ทำประตูแรกในไทยลีก ฤดูกาล 2564–65 ช่วยให้บุรีรัมย์เปิดบ้านแซงเอาชนะโปลิศ เทโรในเกมลีกนัดที่สองไปได้ 3–1 ต่อมาในวันที่ 6 ตุลาคม เขาทำประตูที่สองในลีก ช่วยให้ทีมเอาชนะสมุทรปราการ ซิตี้ 2–1 ที่เขากระโดง สเตเดียม ต่อมาในวันที่ 16 มกราคม พ.ศ. 2565 ศุภณัฏฐ์ทำประตูที่ 3 ในลีก ช่วยให้ทีมบุกไปเอาชนะเชียงใหม่ ยูไนเต็ดที่สนามกีฬาสมโภชเชียงใหม่ 700 ปี 4–1 และในวันที่ 27 กุมภาพันธ์ เขาทำประตูที่ 4 ในลีก ช่วยให้ทีมบุกไปเอาชนะนครราชสีมา มาสด้าที่สนามกีฬาเฉลิมพระเกียรติ 80 พรรษา 3–0 ต่อมาในวันที่ 18 พฤษภาคม การแข่งขันช้าง เอฟเอคัพ 2564–65 รอบรองชนะเลิศ เขาทำประตูชัยช่วยให้ทีมเอาชนะสุพรรณบุรีที่สนามกลางชลบุรีสเตเดียม 3–2 ผ่านเข้าสู่รอบชิงชนะเลิศได้สำเร็จ และในวันที่ 29 พฤษภาคม การแข่งขันรีโว่ ลีกคัพ 2564–65 นัดชิงชนะเลิศ เขาทำประตูช่วยให้ทีมเอาชนะแชมป์เก่าอย่างพีที ประจวบที่บีจีสเตเดียมไปได้ 4–0 คว้าแชมป์รายการนี้เป็นสมัยที่ 6 และคว้าทริปเปิลแชมป์ภายในประเทศได้สำเร็จ
ฤดูกาล 2565–66
ก่อนเปิดฤดูกาล 2565–66 ศุภณัฏฐ์ได้เปลี่ยนไปใส่เสื้อหมายเลข 21 ต่อมาในวันที่ 27 สิงหาคม พ.ศ. 2565 ศุภณัฏฐ์ทำสองประตูแรกในการแข่งขันไทยลีก ฤดูกาล 2565–66 ช่วยให้ทีมบุกเอาชนะชลบุรีที่ชลบุรีสเตเดียม 3–2 ต่อมาในวันที่ 11 กันยายน เขาทำประตูที่ 3 ในลีกช่วยให้ทีมเปิดบ้านไล่ตามตีเสมอเมืองทอง ยูไนเต็ด 1–1 ต่อมาในวันที่ 30 ตุลาคม เขาทำประตูที่ 4 ในลีก เป็นประตูชัยช่วยให้ทีมเปิดบ้านเอาชนะทรูแบงค็อก ยูไนเต็ด 1–0 ต่อมาในวันที่ 5 พฤศจิกายน เขาทำประตูที่ 5 ในลีก ช่วยให้ทีมบุกเอาชนะลำปาง 3–0 ต่อมาในวันที่ 9 พฤศจิกายน เขาทำประตูที่ 6 ในลีก ช่วยให้ทีมเปิดบ้านเอาชนะลีโอ เชียงราย ยูไนเต็ด 4–1 และในวันที่ 30 พฤศจิกายน การแข่งขันช้าง เอฟเอคัพ 2565–66 รอบ 32 ทีมสุดท้าย เขาทำประตูช่วยให้ทีมเปิดบ้านเอาชนะนครปฐม ยูไนเต็ด 2–0 ผ่านเข้าสู่รอบ 16 ทีมสุดท้ายได้สำเร็จ
วันที่ 19 เมษายน พ.ศ. 2566 การแข่งขันช้าง เอฟเอคัพ 2565–66 รอบรองชนะเลิศ ณ สนามกลาง ดรากอน โซลาร์ ปาร์คในจังหวัดราชบุรี ศุภณัฏฐ์ทำหนึ่งประตูช่วยให้ทีมเอาชนะการท่าเรือ 2–0 ผ่านเข้าสู่รอบชิงชนะเลิศได้สำเร็จ สัปดาห์ถัดมา การแข่งขันรีโว่ คัพ 2565–66 รอบรองชนะเลิศ ณ สนามกลาง ชลบุรี ยูทีเอ สเตเดียม ในจังหวัดชลบุรี เขาทำหนึ่งประตูช่วยให้ทีมเอาชนะรองแชมป์ฤดูกาลที่แล้วอย่างพีที ประจวบ 2–0 ผ่านเข้าสู่รอบชิงชนะเลิศได้สำเร็จ
รุ่นอายุไม่เกิน 19 ปี
ในวันที่ 4 พฤศจิกายน พ.ศ. 2562 การแข่งขันรอบคัดเลือกของฟุตบอลเอเชียเยาวชนอายุไม่เกิน 19 ปี 2020 นัดแรก ศุภณัฏฐ์ยิง 4 ประตู ช่วยให้ทีมชาติไทยเอาชนะบรูไนไปได้ 9–0 ต่อมาในนัดที่สอง วันที่ 6 พฤศจิกายน พ.ศ. 2562 ศุภณัฏฐ์ยิงคนเดียว 5 ประตู ช่วยให้ทีมชาติไทยเอาชนะหมู่เกาะนอร์เทิร์นมาเรียนาไปได้ 21–0
รุ่นอายุไม่เกิน 23 ปี
ในการแข่งขันฟุตบอลเอเชียเยาวชนอายุไม่เกิน 23 ปี รอบคัดเลือก กลุ่ม K นัดที่สอง วันที่ 24 มีนาคม พ.ศ. 2562 ศุภณัฏฐ์ทำ 2 ประตูช่วยให้ทีมชาติไทยเอาชนะบรูไนไปได้ 8–0
ในการแข่งขันกีฬาฟุตบอลในซีเกมส์ 2019 รอบแบ่งกลุ่ม นัดที่ 2 วันที่ 28 พฤศจิกายน พ.ศ. 2562 ศุภณัฏฐ์ยิงหนึ่งประตูช่วยให้ทีมชาติไทยเอาชนะบรูไนไปได้ 7–0 ต่อมาในนัดที่ 3 วันที่ 1 ธันวาคม ศุภณัฏฐ์ยิงหนึ่งประตู และทำหนึ่งแอสซิสต์ ช่วยให้ทีมชาติไทยเอาชนะสิงคโปร์ไปได้ 3–0 ต่อมาในนัดที่ 4 วันที่ 3 ธันวาคม ศุภณัฏฐ์ยิง 2 ประตูในช่วงท้ายเกม ช่วยให้ทีมชาติไทยเอาชนะทีมชาติลาวไปได้ 2–0 และในนัดสุดท้าย วันที่ 5 ธันวาคม ทีมชาติไทยพบกับกับเวียดนาม โดยในนัดนี้ ทีมชาติไทยต้องชนะอย่างน้อย 2 ประตู จึงจะการันตีเข้ารอบตัดเชือก ศุภณัฏฐ์ยิงให้ทีมชาติไทยขึ้นนำ 2–0 แต่สุดท้ายก็ถูกเวียดนามตามตีเสมอ 2–2 ทำให้ทีมชาติไทยตกรอบแบ่งกลุ่มซีเกมส์เป็นครั้งแรกในรอบ 8 ปี
ในเดือนธันวาคม พ.ศ. 2562 ศุภณัฏฐ์ มีชื่อติด 23 คนสุดท้ายของทีมชาติไทยในการแข่งขันฟุตบอลเอเชียเยาวชนอายุไม่เกิน 23 ปี 2020 ที่ประเทศไทยจะเป็นเจ้าภาพ ต่อมาในการแข่งขันรอบแบ่งกลุ่ม กลุ่ม เอ นัดแรกที่ราชมังคลากีฬาสถาน วันที่ 8 มกราคม พ.ศ. 2563 ศุภณัฏฐ์ทำ 2 ประตู ช่วยให้ทีมชาติไทยเอาชนะบาห์เรนไปได้ 5–0 โดยในนัดนี้ศุภณัฏฐ์ทำสถิติเป็นนักเตะที่อายุน้อยที่สุดที่ยิงประตูได้ในการแข่งขันฟุตบอลชิงแชมป์เอเชีย รุ่นอายุไม่เกิน 23 ปี รอบสุดท้ายด้วยวัย 17 ปี 5 เดือน 6 วัน
อำเภอพาราณสี
อำเภอพาราณสี (Varanasi District) เป็นอำเภอในรัฐอุตตรประเทศ ประเทศอินเดีย โดยมีเมืองพาราณสีเป็นที่ตั้งสำนักงานอำเภอ พาราณสีเป็นสถานที่สำคัญทางศาสนาของทั้งชาวฮินดูและชาวพุทธ เชื่อกันว่าพระศิวะและพระปารวตีประทับอยู่ที่นี่เพื่อให้พรแก่ผู้ที่เดินทางมาสักการะบูชา ที่ตั้งของอำเภอติดกับอำเภอมีรซาปุระ อำเภอชะอุนปุระ อำเภอคาซีปุระ และอำเภอจันทาวลี อำเภอมีแม่น้ำคงคาเป็นแม่น้ำสายหลักไหลผ่าน อำเภอมีพื้นที่ 1535 km2 และมีประชากรมากกว่า 3,600,000 คน
ประเทศนอร์เวย์ในโอลิมปิกฤดูร้อน 2020
ประเทศนอร์เวย์ จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศนอร์เวย์ได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 31 คน เข้าร่วมการแข่งขันใน 7 ชนิดกีฬา
วรรณรท สนธิไชย
วรรณรท สนธิไชย (ชื่อเล่น: วิว เกิดเมื่อวันที่ 10 เมษายน พ.ศ. 2532) เป็นนักแสดงชาวไทย สังกัดเอ็กแซ็กท์ ของ ถกลเกียรติ วีรวรรณ เริ่มเข้าวงการบันเทิงด้วยการถ่ายแบบตั้งแต่อายุยังน้อย
ประวัติ
ด้านการศึกษาระดับอนุบาล จบจากโรงเรียนอนุบาลปรางทิพย์ ระดับประถมศึกษาจบจาก โรงเรียนราชวินิต ระดับมัธยมศึกษาจบจาก โรงเรียนสตรีวิทยา สายอังกฤษ-คณิต(ศิลป์-คำนวณ) และระดับอุดมศึกษา คณะโบราณคดี เอกมานุษยวิทยา โทสาขาวิชาภาษาอังกฤษมหาวิทยาลัยศิลปากร ซึ่งเรียนและทำงานควบคู่กันมาถึง 8 ปี ได้เข้าพิธีรับปริญญาไปเมื่อวันที่ 21 ธันวาคม 2558 มีผลงานแสดงละครเรื่อง แก้วล้อมเพชร, สกุลกา, ดอกรักริมทาง, มาลัยสามชาย, ตลาดอารมณ์ และ ข้ามเวลาหารัก ได้รับการเสนอชื่อเข้าชิง 1 ใน 5 รางวัลดาวรุ่งมาแรงหญิง จากงาน สยามดารา ปาร์ตี้ 2009 และ 1 ใน 5 รางวัลดาวรุ่งหญิง Hot แห่งปี จากงาน ทีวีอินไซด์ ฮอท อวอร์ด 2009
เซลล์รับแสง
เซลล์รับแสง (photoreceptor cell) เป็นเซลล์ประสาท (นิวรอน) พิเศษในจอประสาทตาที่มีสมรรถภาพในการถ่ายโอนแสงไปเป็นพลังประสาท ความสำคัญทางชีวภาพของเซลล์รับแสงก็คือความสามารถในการแปลงแสงที่เห็นได้ไปเป็นสัญญาณที่สามารถเร้ากระบวนการต่าง ๆ ทางชีวภาพ จะกล่าวให้ชัดเจนกว่านี้ก็คือ มีโปรตีนหน่วยรับแสงในเซลล์ที่ดูดซึมโฟตอน ซึ่งนำไปสู่ความเปลี่ยนแปลงในความต่างศักย์ของเยื่อหุ้มเซลล์
เซลล์รับแสงแบบคลาสิกก็คือเซลล์รูปแท่งและเซลล์รูปกรวย แต่ละอย่างล้วนแต่ให้ข้อมูลที่ใช้ในระบบการมองเห็นเพื่อสร้างแบบจำลองของโลกภายนอกที่เห็นทางตา เซลล์รูปแท่งนั้นบางกว่าเซลล์รูปกรวย และมีความกระจัดจายไปในจอประสาทตาที่แตกต่างกัน แม้ว่า กระบวนการเคมีที่ถ่ายโอนแสงไปเป็นพลังประสาทนั้นคล้ายคลึงกัน มีการค้นพบเซลล์รับแสงประเภทที่สามในช่วงคริสต์ทศวรรษ 1990 ซึ่งก็คือ photosensitive retinal ganglion cell เป็นเซลล์ที่ไม่ได้มีส่วนให้เกิดการเห็นโดยตรง แต่เชื่อกันว่า  มีส่วนช่วยในระบบควบคุมจังหวะรอบวัน  (circadian rhythms) และปฏิกิริยาปรับรูม่านตาแบบรีเฟล็กซ์
เซลล์รูปแท่งและเซลล์รูปกรวยมีหน้าที่แตกต่างกัน คือ เซลล์รูปแท่งไวแสงเป็นพิเศษ มีปฏิกิริยาต่อโฟตอนเพียงแค่ 6 อนุภาค ดังนั้น ในที่มีระดับแสงต่ำ  การเห็นเกิดจากสัญญาณที่มาจากเซลล์รูปแท่งเท่านั้น ซึ่งอธิบายว่า ทำไมเราจึงไม่สามารถเห็นภาพสีได้ในที่สลัว  ซึ่งก็คือเพราะมีแต่เซลล์รูปแท่งเท่านั้นที่ทำงานได้ในระดับแสงนั้น  และเซลล์รูปกรวยเป็นส่วนที่ทำให้เกิดการเห็นภาพสี
ส่วนเซลล์รูปกรวยต้องใช้แสงระดับที่สูงกว่ามาก (คือต้องมีโฟตอนมากระทบมากกว่า) ก่อนที่จะเกิดการทำงาน ในมนุษย์ มีเซลล์รูปกรวยสามประเภท จำแนกโดยการตอบสนองต่อความยาวคลื่นแสงที่ต่าง ๆ กัน การเห็นสี (ในภาพ) เป็นการประมวลผลจากสัญญาณที่มาจากเซลล์รูปกรวยสามประเภทเหล่านี้ โดยน่าจะผ่านกระบวนการ opponent process เซลล์รูปกรวยสามอย่างนี้ตอบสนอง (โดยคร่าว ๆ) ต่อแสงที่มีความยาวคลื่นขนาดสั้น (S)  ขนาดกลาง  (M) และขนาดยาว (L) ให้สังเกตว่า การยิงสัญญาณของเซลล์รับแสงนั้นขึ้นอยู่เพียงกับจำนวนโฟตอนที่ได้รับเท่านั้น  (กำหนดโดยทฤษฎี principle of univariance) ส่วนการตอบสนองที่ต่าง ๆ กันของเซลล์รูปกรวยขึ้นอยู่กับความเป็นไปได้ของโปรตีนรับแสงของเซลล์ที่จะดูดซึมแสงที่ความยาวคลื่นนั้น ๆ ยกตัวอย่างเช่น เซลล์รูปกรวยแบบ L มีโปรตีนรับแสงที่ดูดซึมแสงที่มีความยาวคลื่นขนาดยาว  (หรือออกสีแดง ๆ) แม้ว่า แสงที่มีความยาวคลื่นสั้นกว่าอาจจะทำให้เกิดการตอบสนองในระดับเดียวกัน  แต่จะต้องเป็นแสงที่สว่างกว่ามาก
จอประสาทตามมนุษย์มีเซลล์รูปแท่งประมาณ 120 ล้านเซลล์ และมีเซลล์รูปกรวยประมาณ 6 ล้านเซลล์ สัตว์ต่าง ๆ สปีชีส์มีอัตราส่วนของเซลล์รูปแท่งและเซลล์รูปกรวยที่แตกต่างกัน ขึ้นอยู่กับว่า เป็นสัตว์กลางวันหรือสัตว์กลางคืน นอกจากเซลล์รูปแท่งและเซลล์รูปกรวยแล้ว ยังมี retinal ganglion cell (ตัวย่อ RGC) ประมาณ 1.5 เซลล์ในมนุษย์  และมี 1-2% ที่ไวแสง
บทความนี้กล่าวถึงเซลล์รับแสงของสัตว์มีกระดูกสันหลัง เซลล์รับแสงของสัตว์ไม่มีกระดูกสันหลัง เช่นแมลงและมอลลัสกามีความแตกต่างจากสัตว์มีกระดูกสันหลังทั้งในโครงสร้างและในกระบวนการเคมีชีวภาพ
กายวิภาค
ในมนุษย์ เซลล์รูปแท่งและเซลล์รูปกรวยอยู่ที่ส่วนนอกสุดของจอประสาทตา  (ด้านหลังสุดของตา) และมีโครงสร้างโดยพื้นฐานที่คล้ายคลึงกัน ส่วนที่ไกลจากสมองที่สุด เป็นส่วนสุดของแอกซอน (axon terminal) ซึ่งปล่อยสารสื่อประสาท "กลูตาเมต" ไปสู่ bipolar cell ส่วนเถิบต่อไปทางสมองเป็นตัวเซลล์ ซึ่งมีออร์แกเนลล์ของเซลล์ ส่วนเถิบต่อไปเรียกว่า inner segment  ซึ่งเป็นส่วนมีหน้าที่พิเศษเต็มไปด้วยไมโทคอนเดรีย หน้าที่หลักของส่วนนี้ก็คือผลิต ATP ใช้เป็นพลังงานสำหรับการปั้มโซเดียมโพแทสเซียมผ่านเยื่อหุ้มเซลล์ ส่วนสุดท้ายที่ใกล้สมองที่สุดเรียกว่า outer segment ซึ่งเป็นส่วนที่ดูดซึมแสง ส่วนนี้จริง ๆ แล้วเป็นซีเลียดัดแปลง ประกอบด้วยจาน (disc) เต็มไปด้วยหน่วยรับความรู้สึกประเภท opsin ซึ่งเป็นโปรตีนที่ดูดซึมโฟตอน และเต็มไปด้วยประตูโซเดียมเปิดปิดโดยความต่างศักย์  (voltage-gated sodium channel)
โปรตีนรับแสงที่อยู่ที่เยื่อหุ้มเซลล์ที่เรียกว่า opsin  มีโมเลกุลรงควัตถุที่เรียกว่า retinal และในเซลล์รูปแท่ง โปรตีนนี้รวมกับรงควัตถุเรียกว่า  rhodopsin ส่วนในเซลล์รูปรวย มี opsin หลายประเภทที่รวมตัวกับ retinal เป็นรงควัตถุที่เรียกว่า photopsin ซึ่งแบ่งออกเป็นสามประเภท และมีปฏิกิริยาต่อแสงความถี่ต่าง ๆ กัน เป็นความต่างที่ยังระบบการมองเห็นให้สามารถแยกแยะสีได้ หน้าที่ของเซลล์รับแสงก็คือการเปลี่ยนพลังงานแสงจากโฟตอนให้เป็นพลังงานที่ใช้สื่อสารได้ในระบบประสาท เป็นการแปลงถ่ายพลังงานที่เรียกว่า การถ่ายโอนสัญญาณ  (signal transduction)
ส่วนโปรตีน opsin ที่อยู่ใน retinal ganglion cell ไวแสง มีบทบาทในการตอบสนองแบบรีเฟล็กซ์ของสมองและร่างกายต่อแสง เช่นการควบคุมจังหวะรอบวัน (circadian rhythm) รีเฟล็กซ์รูม่านตา (pupillary reflex) และการตอบสนองประเภทอื่น ๆ ที่ไม่ได้ทำให้เกิดการเห็น เป็นโปรตีนที่เรียกว่า melanopsin ซึ่งมีน้อยในสัตว์มีกระดูกสันหลัง เป็นโปรตีนที่มีหน้าที่คล้ายกับ opsin ในสัตว์ไม่มีกระดูกสันหลัง  เป็นประเภทหนึ่งของ opsin ซึ่งเป็นหน่วยรับความรู้สึกแบบ G-protein-coupled receptor ประเภท retinylidene protein
เมื่อแสงสว่างทำปฏิกิริยากับระบบส่งสัญญาณของ melanopsin, retinal ganglion cell (ตัวย่อ RGC) ที่ประกอบด้วย melanopsin ก็จะปล่อยพลังประสาทผ่านแอกซอนไปยังเป้าหมายเฉพาะต่าง ๆ ในสมอง รวมทั้งนิวเคลียส olivary pretectal nucleus (ศูนย์ที่มีหน้าที่ควบคุมรูม่านตา), lateral geniculate nucleus (ตัวย่อ LGN) และนิวเคลียส suprachiasmatic nucleus ของไฮโปทาลามัส (ซึ่งทำหน้าที่เป็นนาฬิกาหลักของระบบจังหวะรอบวัน) ตัว RGC ที่ประกอบด้วย melanopsin เชื่อกันว่ามีออกฤทธิ์ต่อนิวเคลียสเป้าหมาย โดยปล่อยสารสื่อประสาทกลูตาเมต และ pituitary adenylate cyclase activating polypeptide (PACAP) ที่ไซแนปส์
มนุษย์
จอประสาทตามนุษย์มีเซลล์รูปกรวยประมาณ 6 ล้านตัวและเซลล์รูปแท่ง 120 ล้านตัว ข้อมูลที่ส่งไปจากเซลล์ประสาททั้งสองไปรวมกันที่เซลล์ RGC และ bipolar cell เพื่อการแปลผลก่อนที่จะส่งต่อไปยัง lateral geniculate nucleus ในทาลามัส ส่วนตรงกลางขอจอประสาทตา (คือส่วนที่ตรงกับตรงกลางของเลนส์ตา) เป็นรอยบุ๋มจอตา (fovea) ซึ่งมีแต่เซลล์รูปกรวย และเป็นส่วนที่ทำให้เกิดการเห็นที่ชัดที่สุดที่ละเอียดที่สุด ส่วนที่เหลือของเรตินามีทั้งเซลล์รูปแท่งและเซลล์รูปกรวยอยู่ปนกันไป แต่ไม่มีเซลล์รับแสงอะไร ๆ ที่จุดบอด ซึ่งเป็นเขตที่ใยประสาทของ RGC รวมตัวเป็นเส้นประสาทตา (optic nerve) แล้วออกจากลูกตา
โปรตีนรับแสงของเซลล์รูปกรวยสามประเภทแตกต่างกันในความไวต่อโฟตอนของแสงมีความยาวคลื่นต่าง ๆ กัน (ดูรูป) เพราะว่า เซลล์รูปกรวยตอบสนองทั้งต่อความยาวคลื่น (wavelength) และทั้งต่อความเข้ม (intensity) ของแสง จึงต้องวัดความไวต่อความยาวคลื่นโดยอัตราการตอบสนองสัมพัทธ์ (relative rate)  ของเซลล์ เมื่อค่าความเข้มแสงคงที่ และค่าความยาวคลื่นเป็นตัวแปร แล้วจึงจะได้ค่าอนุมานของ absorbance (การดูดกลืนแสง) กราฟที่เห็นแสดงค่าดูดกลืนแสงโดยแจกแจงทำให้เป็นบรรทัดฐานที่ 100 (normalized) ยกตัวอย่างเช่น เซลล์รูปกรวย S (ที่ดูดซึมแสงสั้น) ตอบสนองในระดับสูงสุดที่ความยาวคลื่น 420 นาโนเมตร ซึ่งบอกเราว่า เซลล์ชนิดนั้นมีความเป็นไปได้ที่จะดูดกลืนโฟตอนที่ 420 นาโนเมตรสูงกว่าความยาวคลื่นอื่น ๆ แต่ว่า ถ้าแสงมีความยาวคลื่นต่างจากระดับนั้น  เช่นที่ 480 นาโนเมตร  แต่ว่ามีระดับแสงที่เข้มขึ้น เซลล์นั้นก็จะตอบสนองในระดับเดียวกัน ดังนั้น เส้นโค้งในกราฟอาจจะทำให้เข้าใจผิดได้ เพราะว่า เซลล์รูปกรวยจริง ๆ ไม่สามารถตรวจจับสีโดยเพียงลำพัง แต่ว่า การเห็นสีจะต้องอาศัยการเปรียบเทียบสัญญาณจากเซลล์รูปกรวยประเภทต่าง ๆ
การถ่ายโอนแสง
กระบวนการถ่ายโอนแสง (phototransduction) นั้นเกิดขึ้นที่จอประสาทตา ซึ่งประกอบด้วยเซลล์ประสาทเป็นชั้น ๆ เซลล์รับแสง คือเซลล์รูปแท่งและเซลล์รูปกรวย  อยู่ในชั้นในสุด ส่วนชั้นกลาง ๆ มี bipolar cell ซึ่งรับสัญญาณประสาทมาจากเซลล์รับแสงแล้วส่งข้อมูลต่อไปยังชั้นนอกสุดของจอประสาทตา ซึ่งเป็นชั้นที่ retinal ganglion cell (ตัวย่อ RGC) ประมวลผลสัญญาณแล้วจึงส่งต่อไปให้สมอง โดยส่งผ่านแอกซอนของ RGC ที่รวมตัวกันเป็นเส้นประสาทตาแล้วออกจากตาผ่านช่องในเรตินาซึ่งอยู่ที่จุดบอด
การทำงานของเซลล์รับแสงเป็นแบบ hyperpolarization (ไม่เหมือนเซลล์ประสาททั่ว ๆ ไปซึ่งทำงานแบบ depolarization) คือในขณะที่ไม่มีสิ่งเร้า เซลล์จะอยู่ในภาวะ depolarization และจะปล่อยสารสื่อประสาท  "กลูตาเมต"  ออกมาอย่างต่อเนื่อง ในที่มืด เซลล์มี cyclic guanosine 3'-5' monophosphate (cGMP) ในระดับความเข้มข้นสูง มีผลเป็นการเปิดประตูไอออน (ion channel) ให้โซเดียม (และแคลเซียมแม้จะไม่เป็นตัวหลัก) เข้ามาในเซลล์ได้ ชาร์จไอออนขั้วบวกที่ไหลเข้ามาในเซลล์เปลี่ยนความต่างศักย์ของเซลล์ก่อให้เกิด depolarization ซึ่งส่งผลให้เกิดการหลั่งสารสื่อประสาทกลูตาเมต ซึ่งอาจจะมีผลเป็น hyperpolarization หรือ depolarization สำหรับเซลล์ที่รับสัญญาณสืบ ๆ ไป
เมื่อแสงวิ่งเข้ามากระทบสารรงควัตถุไวแสงที่อยู่ในเซลล์รับแสง สารรงควัตถุนั้นจะเปลี่ยนรูปร่าง สารรงควัตถุนั้นเรียกว่า iodopsin หรือ rhodopsin และประกอบด้วยโปรตีนขนาดใหญ่เรียกว่า opsin (ซึ่งอยู่ที่เยื่อหุ้มเซลล์) ซึ่งเชื่อมอยู่กับกลุ่มโมเลกุล prosthetic group ที่ยึดอยู่ด้วยกันผ่านพันธะโคเวเลนซ์ รวมกันเป็นโมเลกุลอินทรีย์ที่เรียกว่า retinal (ซึ่งเป็นรูปแบบหนึ่งของวิตามินเอ) retinal มีสภาพเป็น 11-cis-retinal เมื่ออยู่ในที่มืด และเมื่อมีการกระตุ้นจากแสงก็จะเปลี่ยนสภาพไปเป็น all-trans-retinal ความเปลี่ยนแปลงทางโครงสร้างนี้จะเริ่มการทำงานของโปรตีนควบคุมเรียกว่า transducin ซึ่งเริ่มการทำงานของเอนไซม์ cGMP phosphodiesterase ซึ่งสลาย cGMP ออกเป็น 5'-GMP การริวดิวซ์ cGMP อย่างนี้ทำให้ประตูไอออนปิด ห้ามการไหลเข้าของไอออนบวก ซึ่งมีผลให้เซลล์เปลี่ยนสภาพเป็น hyperpolarization แล้วหยุดการปล่อยสารสื่อประสาท ขั้นตอนต่าง ๆ ทั้งหมดเริ่มต้นตั้งแต่แสงมากระทบที่เรตินา ซึ่งในที่สุดมีผลเป็นการตอบสนองของระบบรับรู้  เรียกว่า visual phototransduction
Dark current
เมื่อไม่มีสิ่งเร้า (ในที่มืด) ประตูไอออนที่เปิดปิดโดย cyclic-nucleotide ในส่วน outer segment ของเซลล์รับแสง จะเปิดอยู่เพราะว่า cyclic GMP (cGMP) ยึดอยู่กับประตูนั้น ดังนั้น ไอออนบวก  (คือ ไอออนโซเดียม) ก็จะไหลเข้ามาในเซลล์รับแสง  ทำให้เกิดภาวะ depolarization ในระดับ −40 mV (ในขณะที่ความต่างศักย์ในระดับพัก คือ resting potential ในเซลล์ประเภทอื่น ๆ อยู่ที่  −65 mV) กระแสไฟฟ้าที่มีผลเป็นสภาพ depolarization นี้เรียกว่า dark current (กระแสไฟฟ้าในที่มืด)
Signal transduction pathway
กระบวนการถ่ายโอนสัญญาณ (signal transduction pathway) เป็นกลไกที่พลังงานของโฟตอนเริ่มการทำงานของเซลล์มีผลเป็นการเปลี่ยนความต่างศักย์  (hyperpolarization)  โดยที่สุด ซึ่งก็จะมีผลเป็นการส่งหรือการห้ามการส่งสัญญาณประสาท ซึ่งส่งต่อไปยังสมองผ่านเส้นประสาทตา กระบวนการถ่ายโอนสัญญาณของเซลล์รับแสงในสัตว์มีกระดูกสันหลังมีดังนี้
ดังนั้น ให้สังเกตว่า  ทั้งเซลล์รูปแท่งเซลล์รูปกรวยลดระดับการปล่อยสารสื่อประสาทเมื่อมีการกระตุ้นโดยแสง ซึ่งอาจจะกระตุ้น (มีผลเป็น depolarizatioin) หรือยับยั้ง (มีผลเป็น hyperpolarization) ใน bipolar cell ที่เซลล์รับแสงเชื่อมไซแนปส์ ขึ้นอยู่กับหน่วยรับความรู้สึกของ bipolar cell ความยืดหยุ่นได้อย่างนี้เป็นส่วนที่ขาดไม่ได้ในการสร้างโครงสร้างแบบ on-centre และ off-centre
เซลล์ส่วน inner segment ให้สาร ATP เพื่อเป็นพลังงานกับการปั้มโซเดียมโพแทสเซียม ซึ่งเป็นกระบวนการที่สำคัญเพื่อตั้งสภาพเริ่มต้นของ outer segment ขึ้นใหม่โดยสูบไอออนโซเดียมที่ไหลเข้ามาในเซลล์ออกไปนอกเซลล์
แม้ว่าเซลล์รับแสงจะเป็นเซลล์ประสาท แต่เป็นเซลล์ประสาทที่ไม่ส่งศักยะงาน (action potential) ยกเว้นแต่ RGC ไวแสง (photosensitive ganglion cell) ซึงมีหน้าที่หลักในการควบคุมจังหวะรอบวัน (circadian rhythms),  melatonin, และการปรับรูม่านตา
ข้อได้เปรียบ
การถ่ายโอนแสงในเซลล์รับแสงไม่เหมือนใคร คือ  ตัวกระตุ้น (ในที่นี่คือแสง) กลับลดระดับการตอบสนองของเซลล์  (คืออัตราการยิงสัญญาณ) ซึ่งเป็นการตอบสนองที่ไม่ทั่วไปในระบบรับความรู้สึก ซึ่งโดยทั่ว ๆ ไปแล้ว ตัวกระตุ้นจะเพิ่มการตอบสนองของเซลล์ อย่างไรก็ดี กระบวนการเช่นนี้มีข้อได้เปรียบที่สำคัญหลายอย่าง
ข้อที่หนึ่ง เซลล์รับแสงมีสภาพ depolarization ในที่มืด ซึ่งก็หมายความว่า ไอออนโซเดียมมากมายจะไหลเข้ามาในเซลล์ ดังนั้น การเปิดปิดประตูโซเดียมที่เกิดขึ้นเองจะไม่มีผลต่อความต่างศักย์ของเยื่อหุ้มเซลล์ และการปิดประตูเป็นจำนวนมากที่เนื่องมาจากการดูดกลืนโฟตอนของแสงเท่านั้น ที่จะมีผลเป็นการส่งสัญญาณว่า มีแสงภายในลานสายตา  ดังนั้น กระบวนการเช่นนี้จะปราศจากสัญญาณรบกวน
ข้อที่สอง มีการขยายสัญญาณในระดับสูงแบ่งเป็นสองขั้นในการถ่ายโอนแสง คือ สารรงควัตถุ (pigment) จะปลุกฤทธิ์ของ transducin เป็นจำนวนหลายโมเลกุล  และ PDE แต่ละตัวจะก่อให้เกิดการสลายตัวของ cGMP หลายตัว เพราะมีการขยายสัญญาณอย่างนี้ การดูดกลืนโฟตอนเพียงแค่อนุภาคเดียวก็จะมีผลต่อความต่างศักย์เยื่อหุ้มเซลล์ ทำให้เกิดการส่งข้อมูลไปยังสมองว่า มีแสงอยู่ภายในลานสายตา นี่เป็นจุดแตกต่างที่สำคัญระหว่างเซลล์รูปแท่งและเซลล์รูปกรวยซึ่งล้วนแต่เป็นเซลล์รับแสง คือ เซลล์รูปแท่งไวแสงมากและสามารถรับรู้ถึงโฟตอนแม้เพียงอนุภาคเดียว  ซึ่งไม่เหมือนกับเซลล์รูปกรวย ส่วนเซลล์รูปกรวยมีอัตราการขยายสัญญาณในระหว่างการถ่ายโอนสัญญาณที่รวดเร็วมาก ซึ่งไม่เหมือนเซลล์รูปแท่ง
ความต่างกันระหว่างเซลล์รูปกรวยและเซลล์รูปแท่ง
การเปรียบเทียบเซลล์รูปกรวยและเซลล์รูปแท่งต่อไปนี้ มาจากหนังสือ Principles of Neural Science (หลักประสาทวิทยาศาสตร์) ของ ศ. อีริก แคนเดิล ผู้ได้รับรางวัลโนเบลสาขาสรีรวิทยาหรือการแพทย์ในงานวิจัยเกี่ยวกับพื้นฐานทางสรีรภาพในการบันทึกความจำในนิวรอน
หน้าที่
ดังนั้น เพื่อจะระบุสี  ระบบการมองเห็นต้องเปรียบเทียบการตอบสนองของกลุ่มเซลล์รับแสงต่าง ๆ คือโดยเฉพาะแล้ว จากกลุ่มเซลล์รูปกรวย 3 ประเภทที่ดูดกลืนแสงที่มีความยาวคลื่นต่าง ๆ กัน และเพื่อที่จะระบุความเข้มแสง ระบบการมองเห็นต้องคำนวณว่ามีเซลล์รับแสงกี่ตัวที่กำลังทำการตอบสนอง นี้เป็นกลไกที่ทำให้เกิดการเห็นโดย 3 สีหลัก (trichromacy) ในทั้งมนุษย์และในสัตว์อื่น ๆ บางชนิด
พัฒนาการ
กระบวนการพัฒนาการเป็นเซลล์รูปแท่ง เซลล์รูปกรวยแบบ S และเซลล์รูปกรวยแบบ M เริ่มจากแฟกเตอร์การถอดรหัส (transcription factor) หลายอย่าง รวมทั้ง RORbeta, OTX2, NRL, CRX, NR2E3 และ TRbeta2. โดยทั่วไปแล้ว เซลล์เบื้องต้นจะเจริญเป็นเซลล์รูปกรวยแบบ S โดยปริยาย แต่เหตุการณ์การถอดรหัสต่าง ๆ สามารถทำให้เจริญเป็นเซลล์รูปแท่งหรือเซลล์รูปกรวยแบบ M แม้ว่า เซลล์รูปกรวยแบบ L จะมีอยู่ในสัตว์อันดับวานร  แต่ว่า  การพัฒนาการของเซลล์ไม่เป็นที่รู้จักกันดีเนื่องจากว่าสัตว์ทดลองที่ใช้เป็นสัตว์อันดับสัตว์ฟันแทะที่ไม่มีเซลล์ชนิดนี้ มี 5 ขั้นตอนในการพัฒนาเป็นเซลล์รับแสง คือ
ในส่วนเบื้องต้น Notch signaling pathway จะทำให้เกิดการหมุนเวียนของเซลล์บรรพบุรุษ  (progenitor cycling) เพราะฉะนั้น เซลล์รับแสงตั้งต้น  (Photoreceptor precursor)  จะเกิดขึ้นได้ก็เมื่อเกิดการยับยั้ง Notch signaling pathway และมีการทำงานในระดับที่สูงขึ้นของกระบวนการต่าง ๆ รวมทั้งกลุ่มยีน achaete-scute complex (หรือ achaete-scute homologue) ส่วน แฟกเตอร์ OTX2 กำหนดชะตาเซลล์ให้เป็นเซลล์รับแสง ส่วน CRX กำหนดยีนของเซลล์รับแสงที่จะเกิดการแสดงออก ส่วนการแสดงออกของ NRL กำหนดชะตาของเซลล์ให้เป็นเซลล์รูปแท่ง ส่วน NR2E3 ทำการกำหนดชะตาเป็นเซลล์รูปแท่งให้มั่นคงยิ่งขึ้นโดยห้ามการแสดงออกของยีนเซลล์รูปกรวย ส่วนแฟกเตอร์ RORbeta ใช้ในการพัฒนาทั้งของเซลล์รูปแท่งและทั้งของเซลล์รูปกรวย ส่วน TRbeta2 กำหนดชะตาให้เป็นเซลล์รูปกรวยแบบ M ถ้าเอาออกแฟกเตอร์ใดแฟกเตอร์หนึ่งที่กล่าวมาแล้ว ชะตาโดยปริยายของเซลล์ก็คือเซลล์รูปกรวยแบบ S ให้สังเกตว่าขั้นตอนต่าง ๆ เหล่านี้เกิดขึ้นในช่วงเวลาต่าง ๆ กันสำหรับสัตว์สปีชีส์ต่าง ๆ กัน ผ่านกระบวนการซับซ้อนต่าง ๆ ที่มีผลเป็นลักษณะทางพันธุกรรมที่แตกต่างกัน ถ้าตัวควบคุมกระบวนการเหล่านี้เกิดความเสียหาย โรค retinitis pigmentosa จอตาเสื่อมที่จุดภาพชัด (macular degeneration) และความผิดปกติทางตาอย่างอื่นอาจเกิดขึ้น
การส่งสัญญาณ
เซลล์รับแสงส่งข้อมูลเกี่ยวกับการดูดกลืนโฟตอนโดยลดระดับการปล่อยสารสื่อประสาทกลูตาเมตที่ไซแนปส์ที่เชื่อมกับ bipolar cell เพราะว่ามีสภาพเป็น depolarization ในที่มืด คือจะมีการปล่อยกลูตาเมตเป็นจำนวนมากไปยัง bipolar cell ในที่มืด การดูดกลืนโฟตอนหนึ่ง ๆ จะมีผลให้เกิดสภาพ hyperpolarization ในเซลล์รับแสง และดังนั้นจึงมีผลเป็นการลดระดับการปล่อยกลูตาเมตเข้าไปยังไซแนปส์ที่เชื่อมต่อกับ bipolar cell
แม้ว่า เซลล์รูปแท่งและเซลล์รูปกรวยทุก ๆ ตัวจะปล่อยสารสื่อประสาทประเภทเดียวกันคือกลูตาเมต แต่ว่าผลที่เกิดขึ้นจากสารสื่อประสาทเดียวกันมีผลต่าง ๆ กันต่อ bipolar cell ต่าง ๆ กัน ขึ้นอยู่กับหน่วยรับความรู้สึก (receptor) ที่อยู่ที่เยื่อหุ้มเซลล์ของ bipolar cell ถ้ากลูตาเมตเกิดพันธะขึ้นกับ ionotropic receptor เซลล์นี้ก็จะมีสภาพเป็น depolarization ในที่มืดและดังนั้น จะมีสภาพเป็น hyperpolarization เมื่อมีแสงเพราะมีกลูตาเมตในระดับที่ลดลง ในนัยตรงกันข้าม ถ้ากลูตาเมตเกิดพันธะขึ้นกับ metabotropic receptor เซลล์นี้ก็จะมีสภาพเป็น hyperpolarization ในที่มืด และมีสภาพเป็น depolarization เมื่อมีแสงเพราะว่าระดับของกลูตาเมตลดลง
โดยทั่ว ๆ ไปแล้ว คุณสมบัติเช่นนี้จึงยังให้เซลล์กลุ่มหนึ่งเกิดการเร้าและอีกกลุ่มหนึ่งเกิดการยับยั้งเพราะแสง แม้ว่า เซลล์รับแสงทั้งหมดจะตอบสนองในลักษณะเดียวกันต่อแสง ความเป็นไปอันซับซ้อนเช่นนี้สำคัญและขาดไม่ได้ในการตรวจจับสี (color) ความเปรียบต่าง (contrast) และขอบ  (edge)
ความซับซ้อนอื่น ๆ เกิดจากการเชื่อมต่อต่าง ๆ กันระหว่าง bipolar cell, horizontal cell, และ amacrine cell ในจอประสาทตา เป้าหมายที่สุดของการส่งสัญญาณซับซ้อนเช่นนี้ก็คือ กลุ่ม RGC ต่าง ๆ ซึ่งส่วนหนึ่งเป็นเซลล์ไวแสงเอง แต่ว่าจะใช้สารรงควัตถุไวแสง  (photopigment) ประเภท melanopsin
RGC ไวแสง
ในปี ค.ศ. 1991 ฟอสเตอร์และคณะได้ค้นพบเซลล์รับแสงที่ไม่ใช่เซลล์รูปแท่งและเซลล์รูปกรวยในตาหนู ที่สื่อการควบคุมจังหวะรอบวัน  (circadian rhythm) เซลล์รับแสงที่เรียกว่า intrinsically photosensitive retinal ganglion cells (ตัวย่อ ipRGC แปลว่า RGC ไวแสงโดยธรรมชาติ) เหล่านี้ เป็นส่วนย่อย ๆ (~1–3%) ของ RGC ที่อยู่ในเรตินาชั้นด้านใน ซึ่งก็คืออยู่ด้านหน้า (ดูโครงสร้างในจอประสาทตา) ของเซลล์รูปแท่งและเซลล์รูปกรวยซึ่งอยู่ด้านนอกของเรตินา เซลล์ประสาทไวแสงเหล่านี้มีสารรงควัตถุไวแสงที่เรียกว่า melanopsin ที่ดูดกลืนแสงที่มีความยาวคลื่นในระดับสูงสุดที่ ~480 นาโนเมตร ซึ่งต่างจากเซลล์รูปแท่งและเซลล์รูปกรวย นอกจากหน้าที่เกี่ยวกับจังหวะรอบวันและพฤติกรรมอย่างอื่น ๆ แล้ว ipRGCs ยังมีบทบาทในการเริ่มรีเฟล็กซ์ปรับรูม่านตา (pupillary light reflex) อีกด้วย
ในปี ค.ศ. 2007 ฟาร์ฮาน ไซดี และคณะได้ตีพิมพ์งานวิจัยต้นฉบับที่ทำการทดลองในมนุษย์ที่ไม่มีเซลล์รูปแท่งไม่มีเซลล์รูปกรวย ต่อมา วารสาร Current Biology ได้ประกาศในปี ค.ศ. 2008 ในบทบรรณาธิการว่า มีการค้นพบเซลล์รับแสงในมนุษย์ที่ไม่ใช่เซลล์รูปแท่งไม่ใช่เซลล์รูปกรวยโดยมีหลักฐานเป็นข้อยุติจากการทดลองสำคัญในมนุษย์โดยไซดีและคณะ คือโดยเหมือนกับที่พบในสัตว์เลี้ยงลูกด้วยนมประเภทอื่น ๆ เซลล์ที่ไม่ใช่เซลล์รูปแท่งไม่ใช่เซลล์รูปกรวยที่ไวแสงในมนุษย์ก็คือ RGC ในเรตินาด้านใน ในงานวิจัยนี้ นักวิจัยได้ตามหาคนไข้ที่หายากที่โรคได้ทำลายเซลล์รูปกรวยและเซลล์รูปแท่งแล้วอย่างสิ้นเชิง แต่ไม่ได้ทำอะไรต่อ RGC แม้ว่าจะไม่มีเซลล์รูปแท่งหรือเซลล์รูปกรวย คนไข้ก็ยังมียังมีพฤติกรรมเกี่ยวกับจังหวะรอบวัน, melanopsin suppression, และรีเฟล็กซ์ปรับรูม่านตาที่เหลืออยู่ โดยมีระดับความไวแสงสอดคล้องกับการมีสารรงควัตถุไวแสง melanopsin และสมองก็ยังมีการเห็นแสงที่มีความถี่เท่านี้อีกด้วย
ในมนุษย์ RGC ไวแสงมีส่วนในการเห็น  (conscious sight) และในหน้าที่อื่น ๆ ที่ไม่เกี่ยวกับการเห็นรวมทั้งที่เกี่ยวกับจังหวะรอบวัน พฤติกรรม และการปรับรูม่านตา เพราะว่า เซลล์เหล่านี้ตอบสนองโดยมากกับแสงสีน้ำเงิน  จึงมีข้อเสนอว่าเซลล์เหล่านี้มีบทบาทใน mesopic vision (การเห็นในที่สลัวไม่ถึงกับมืด) งานของไซดีและคณะในมนุษย์ที่ไม่มีเซลล์รูปแท่งไม่มีเซลล์รูปกรวยยังเปิดทางให้กับงานทดลองเกี่ยวกับบทบาทของ RGC ไวแสงต่อการเห็นอีกด้วย คือ เกิดการพบว่า  มีวิถีประสาทขนานกันที่มีหน้าที่เกี่ยวกับการเห็น  วิถีหนึ่งเป็นวิถีคลาสสิกไปจากเซลล์รูปแท่งและเซลล์รูปกรวยที่อยู่ทางด้านนอกของเรตินา และอีกวิถีหนึ่งเป็นการตรวจจับระดับแสงสว่างแบบคร่าว ๆ ที่เกิดจากเรตินาด้านใน ซึ่งดูเหมือนจะเกิดการทำงานก่อนด้านนอก นอกจากนั้นแล้ว ระบบคลาสสิกยังป้อนข้อมูลให้กับระบบที่ค้นพบใหม่อีกด้วย  และนักวิจัยฟอสตอร์ได้เสนอว่า  ความสม่ำเสมอของสี  (colour constancy ) อาจจะเป็นหน้าที่สำคัญของระบบใหม่
เซลล์รับแสงนี้อาจสำคัญต่อการเข้าใจโรคต่าง ๆ รวมทั้งโรคที่ทำให้เกิดตาบอดทั่วโลกรวมทั้งต้อหิน ซึ่งเป็นโรคที่มีผลต่อ RGC และการศึกษาเซลล์รับแสงนี้ อาจทำให้สามารถค้นหาแนวทางใหม่ ๆ ในการบำบัดรักษาโรคที่ให้เกิดตาบอด การค้นพบเซลล์รับแสงใหม่ ๆ ในมนุษย์ และการศึกษาว่า  เซลล์เหล่านี้มีบทบาทในการเห็นอย่างไร (ไม่ใช่บทบาทในพฤติกรรมที่ไม่เกี่ยวกับการเห็นอย่างอื่น ๆ) นี่แหละ จะมีผลกว้างขวางที่สุดในสังคมมนุษย์ แม้ว่า ความบกพร่องเกี่ยวกับจังหวะรอบวันก็เป็นเรื่องที่น่าสนใจในการแพทย์รักษาอีกอย่างหนึ่ง
ในปี ค.ศ. 2003 สตีเว็น ล็อกลีย์และคณะแสดงว่า แสงมีความยาวคลื่นที่ 460 นาโนเมตรสามารถลดระดับ melatonin (ซึ่งเป็นฮอร์โมนในเลือดที่สื่อจังหวะรอบวัน) เป็นระยะเวลายาวถึงสองเท่านานกว่าที่ความยาวคลื่น 555 นาโนเมตร งานวิจัยโดยมากบอกเป็นนัยว่า ระดับความยาวคลื่นที่ RGC ไวแสงตอบสนองมากที่สุดอยู่ระหว่าง 460-482 นาโนเมตร แต่ว่า งานวิจัยหลังจากนั้นโดยฟาร์ฮาน ไซดีและคณะในมนุษย์ที่ไม่มีเซลล์รูปแท่งไม่มีเซลล์รูปกรวยพบว่า  แสงความเข้มสูงที่นำไปสู่การรับรู้อยู่ที่ความยาวคลื่น 481 นาโนเมตร ซึ่งก็หมายความว่า RGC  ไวแสงนี้  ยังให้การเห็นขั้นพื้นฐานเกิดขึ้นได้ดีที่สุดในแสงสีน้ำเงิน
ภาษาอ่ายตน
ภาษาอ่ายตน หรือ ภาษาไทอ่ายตน เป็นภาษาที่พูดโดยชาวอ่ายตนในรัฐอัสสัม, อินเดีย ปัจจุบันถูกจัดเป็นภาษาที่ถูกคุกคาม เนื่องจากมีผู้พูดน้อยกว่าสองพันคนทั่วโลก เป็นภาษาที่มีความใกล้เคียงกับภาษาพ่าเก
ระบบการเขียน
ระบบการเขียนภาษาอ่ายตน ใช้อักษรพม่าชุดเดียวกันกับภาษาพ่าเก ดังนี้
พยัญชนะ
พยัญชนะต้นมีตามตารางดังต่อไปนี้ แต่ละตัวมีพื้นเสียงเป็นสระ อะ (บางครั้งเมื่อมีพยัญชนะสะกดจะกลายเป็นสระ อา)
พยัญชนะควบมีตามตารางดังต่อไปนี้
นอกจากนี้ยังมีพยัญชนะซ้อนสำหรับคำที่ยืมจากภาษาในอินเดีย (เช่นภาษาบาลีและภาษาสันสกฤต) พยัญชนะตัวบนจะกลายเป็นพยัญชนะสะกด และตัวล่างจะกลายเป็นพยัญชนะต้นของพยางค์ถัดไป
พยัญชนะสะกดมีตามตารางดังต่อไปนี้ ปัจจุบันไม้ซัต –် ใช้เป็นตัวบอกพยัญชนะสะกดอย่างชัดเจน แต่ในเอกสารโบราณอาจไม่ปรากฏ
สระ
สระในพยางค์เปิด (ไม่มีพยัญชนะสะกด) มีตามตารางดังต่อไปนี้
สระในพยางค์ปิด (มีพยัญชนะสะกด) มีตามตารางดังต่อไปนี้
สระประสมมีตามตารางดังต่อไปนี้ ถ้า –ံ ตามหลังสระใด เหมือนมี မ် (ม) เป็นพยัญชนะสะกด
วรรณยุกต์
ภาษาอ่ายตนมีวรรณยุกต์ 3 เสียง แต่ไม่มีรูปเขียน (ภาษาพ่าเกมีวรรณยุกต์ต่างจากนี้)
ตัวอักษรแทนคำ
ตัวอักษรต่อไปนี้ถือว่าเป็นคำโดยไม่ต้องประสม
การซ้ำคำ
นอกจากการเขียนคำเดิมสองครั้ง ภาษาอ่ายตนสามารถเขียนคำซ้ำโดยใส่ไม้ซัตหรือสระสองครั้งก็ได้ เท่าที่พบมีดังนี้